Държавен вестник, бр. 102, 2025 г., стр. 204

СТР.  204	
Д Ъ Р Ж А В Е Н  В Е С Т Н И К 	
БРОЙ  102
МИНИСТЕРСТВО 
НА ПРАВОСЪДИЕТО
НАРЕДБА № Н-2
от 18 ноември 2025 г.
за Регистъра на арбитражите
Г л а в а  п ъ р в а
ОБЩИ ПОЛОЖЕНИЯ
Чл. 1. (1) Тази наредба урежда условията 
и реда за водене, достъпа и съхраняването 
на Регистъра на арбитражите по чл. 6а, ал. 1 
от Закона за арбитража, наричан по-нататък 
„Регистъра“.
(2) Регистърът се води и поддържа от Ми­
нистерството на правосъдието.
Чл. 2. (1) Регистърът е структурирана база 
данни в електронна форма, която съдържа 
информация относно:
1. постоянните институции, осъществя­
ващи арбитражна дейност, със седалище в 
Република България;
2. арбитражните производства с място на 
арбитраж на територията на Република Бъл­
гария, образувани пред арбитраж, създаден 
за решаване на определен спор;
3. арбитражните производства с място на 
арбитраж на територията на Република Бъл­
гария, образувани пред постоянна арбитражна 
институция със седалище в чужбина.
(2) В Регистъра се открива електронна 
партида за всяка арбитражна институция по 
ал. 1, т. 1, съответно за арбитражните произ­
водства по ал. 1, т. 2 и 3. Към електронната 
партида се води дело в електронна форма, в 
което се прилагат заявленията, документите, 
удостоверяващи вписаните обстоятелства, 
обявените актове и други документи.
(3) Всички действия, свързани с Регистъра, 
се извършват електронно.
(4) Заявление за вписване, промяна или 
заличаване на обстоятелства по ал. 1 се подава 
с квалифициран електронен подпис.
(5) Образци на декларации и други стан­
дартизирани документи са достъпни в секция 
„Декларации и образци“ на Регистъра.
Чл. 3. Министърът на правосъдието опре­
деля със заповед служителите, които извърш­
ват действия по вписване и заличаване на 
арбитражните институции и на арбитражните 
производства по чл. 2, ал. 1 и предоставят 
административни услуги от Регистъра, както 
и служителите, които осъществяват контрол 
върху тези действия.
Г л а в а  в т о р а
ЗАЯВЛЕНИЯ ЗА ВПИСВАНЕ
Раздел I
Заявление за вписване на постоянна арбит­
ражна институция
Чл. 4. (1) Заявление за вписване на по­
стоянна арбитражна институция се подава 
в електронна форма от представляващия 
юридическото лице, към което е създадена 
арбитражната институция, или от пълномощ­
ник с изрично пълномощно.
(2) Заявлението съдържа:
1. данни за подателя – име, ЕГН/ЛНЧ или 
дата на раждане (за чужденец), електронен 
адрес за кореспонденция и телефон;
2. данни за юридическото лице – заявител, 
към което е създадена арбитражната инсти­
туция: наименование, правно-организационна 
форма, ЕИК, седалище и адрес на управление, 
електронен адрес, интернет страница, пред­
ставляващи (имена, ЕГН/ЛНЧ или дата на 
раждане за чужденец), органи на управление 
(вид), членове (имена);
3. данни за арбитражната институция – наи­
менование (ако има такова), адрес на офиси, 
в които се осъществява арбитражна дейност, 
електронен адрес, интернет страница, ако е 
различна от тази по т. 2, интернет страница 
на деловодната система, ако е отделна, уп­
равителен орган, ако има такъв (вид), имена, 
ЕГН/ЛНЧ или дата на раждане (за чужденец), 
професия, електронен адрес и телефон на 
членовете на управителния орган;
4. данни за най-малко трима арбитри – име­
на, гражданство, ЕГН/ЛНЧ или дата на 
раждане (за чужденец), професия, електронен 
адрес и телефон;
5. данни за специализация на арбитражната 
дейност, ако е приложимо.
(3) За установяване изискванията по чл. 11, 
ал. 4 от Закона за арбитража за всеки арбитър 
и член на управителния орган на арбитражна­
та институция към заявлението се прилагат:
1. заверено копие от диплома за завършено 
висше образование;
2. декларация от лицето, че има най-малко 
8 години професионален стаж и не е лишено 
от правото да упражнява определена про­
фесия или дейност или да заема определена 
длъжност съгласно приложение № 1, която 
се подписва саморъчно или с квалифициран 
електронен подпис; за лица, които не са граж­
дани на Република България, декларацията 
обхваща и обстоятелствата по чл. 11, ал. 4, 
т. 5 от Закона за арбитража;
3. документи, удостоверяващи обстоя­
телствата по чл. 11, ал. 4, т. 1 от Закона за 
арбитража, ако арбитърът, съответно членът 
на управителен орган, не е гражданин на 
Република България.